ai4bharat/Pralekha huggingface dataset:
उप राष्ट्रपति सचिवालय
"लोगों के जीवन को बदलने के लिए जुनून, करुणा और मिशन का भाव दिखाएं" - उपराष्ट्रपति ने सिविल सेवकों से कहा
जो लोग उम्मीद खो चुके हैं, उन्हें खुशी देने से ज्यादा बड़ा पुरस्कार कुछ नहीं हो सकता - उपराष्ट्रपति
भारतीय डाक सेवा के प्रशिक्षु अधिकारियों ने उपराष्ट्रपति से मुलाकात की
उपराष्ट्रपति श्री जगदीप धनखड़ ने आज युवा सिविल सेवकों से लोगों के जीवन को बदलने के लिए जुनून, करुणा और मिशन का भाव दिखाने का आह्वान किया। आज उप-राष्ट्रपति निवास में उनसे मुलाकात करने आए 2021 और 2022 बैच के भारतीय डाक सेवा के प्रशिक्षु अधिकारियों से उन्होंने कहा, "जो लोग उम्मीद तक खो चुके हैं उन्हें खुशी देने से ज्यादा बड़ा पुरस्कार और संतोष कुछ नहीं हो सकता है।"
श्री धनखड़ ने कहा कि भारत अभूतपूर्व ढंग से आगे बढ़ रहा है। ग्रामीण क्षेत्रों के योगदान और हमारे मेहनती किसानों और श्रमिकों के प्रयासों की बदौलत भारत का ये उत्थान स्थायी है। भारत के वैश्विक उत्थान को अजेय बताते हुए उन्होंने इस बात पर प्रकाश डाला कि "सिर्फ एक दशक पहले तक हम वैश्विक अर्थव्यवस्था में 10वें स्थान पर थे और अब हम पांचवीं सबसे बड़ी अर्थव्यवस्था बन चुके हैं।"
युवा अधिकारी प्रशिक्षुओं को 'विकास के दूत' और 'अमृत काल के योद्धा' बताते हुए उन्होंने उनसे अपने नवाचारों और कौशल से बल पर भारत के विकास में तेजी लाने के लिए कहा। देश परिवर्तन के एक निर्णायक क्षण पर खड़ा है इस पर ज़ोर देते हुए उन्होंने सिविल सेवकों से आग्रह किया कि वे समावेशी विकास, वित्तीय समावेशन और सेवा वितरण में सुगमता को सुनिश्चित करें।
लोगों के बीच अनुशासन और राष्ट्रवाद के मूल्यों को विकसित करने का आह्वान करते हुए श्री धनखड़ ने सुझाया कि प्रत्येक डाकघर को मौलिक कर्तव्यों को प्रदर्शित और प्रचारित करना चाहिए। इससे नागरिकों के व्यवहार में बदलाव आएगा।
डाकिये को एक बहुत ही महत्वपूर्ण व्यक्ति और भूमि के हर भाग को जानने और कवर करने वाला बताते हुए उपराष्ट्रपति ने कहा कि अंतिम छोर तक प्रभावी सेवा वितरण के लिए डाक विभाग के बुनियादी ढांचे और मानव संसाधनों का उपयोग किया जाना चाहिए। सैनिक स्कूल चित्तौड़गढ़ में अपने दिनों को याद करते हुए श्री धनखड़ ने कहा कि वे हर रोज अपनी मां को एक पोस्टकार्ड लिखते थे।
श्रीमती  सुदेश धनखड़, उपराष्ट्रपति के सचिव श्री सुनील कुमार गुप्ता, महानिदेशक  श्री आलोक शर्मा, रफी अहमद किदवई राष्ट्रीय डाक अकादमी  के निदेशक श्री अंबेश उपमन्यु, आरएकेएनपीए के संकाय सदस्य और अन्य लोग इस बातचीत के दौरान उपस्थित थे।
कार्यक्रम के चित्र-
उपराष्ट्रपति का पूर्ण भाषण पढ़ने के लिए कृपया यहां क्लिक करें
संस्कृति मंत्रालय
भारत के प्रधानमंत्रियों पर एक संग्रहालय दिल्ली में स्थापित किया जाएगा
भारत के प्रधानमंत्रियों पर एक संग्रहालय दिल्ली में स्थापित किया जाएगा। केन्द्रीय संस्कृति मंत्री डॉ. महेश शर्मा और आवास और शहरी मामलों के मंत्री श्री हरदीप सिंह पुरी ने आज नई दिल्ली में तीन मूर्ति एस्टेट पर प्रस्तावित संग्रहालय की आधारशिला रखी।
बाद में पत्रकारों से बातचीत करते हुए डॉ. महेश शर्मा ने कहा “तीन मूर्ति एस्टेट” का कुल क्षेत्रफल 25.50 एकड़ है जिसमें से नेहरू स्मारक संग्रहालय इमारत 4286 वर्ग मीटर और लाइब्रेरी बिल्डिंग 4552 वर्गमीटर पर बनी हुई है जो कुल मिलाकर करीब 2 एकड़ है। तीन मूर्ति एस्टेट के शेष 23 एकड़ क्षेत्र में “भारत के प्रधानमंत्रियों पर एक संग्रहालय” स्थापित करने का फैसला किया गया जो आवास और शहरी विकास मंत्रालय के अंतर्गत है। संग्रहालय इमारत परिसर का निर्मित क्षेत्र 10975.36 वर्ग मीटर होगा जिसमें 271 करोड़ रुपये की लागत से सभी स्तरों पर गैलरियों के साथ बेसमेंट, भूतल और प्रथम तल होगा।
श्री पुरी ने बताया कि प्रस्तावित संग्रहालय भारत के सभी प्रधानमंत्रियों को समर्पित होगा और इससे आगुन्तकों को आजादी के बाद देश को आकार प्रदान करने वाले नेतृत्व, उनकी पहलों और उऩके त्याग के क्रम को समझने में मदद मिलेगी।
प्रस्तावित संग्रहालय भारत के प्रत्येक प्रधानमंत्री से जुड़े संग्रह, उनके जीवन, कार्य और राष्ट्र निर्माण की दिशा में उनके महत्वपूर्ण योगदान के जरिए आधुनिक भारत का वर्णन करेगा। यह भारत के लोकतांत्रिक अनुभव का जीवंत वर्णन करेगा। यह प्रधानमंत्री और उनके कार्यालय की भूमिका के बारे में जिज्ञासा और अनुसंधान को प्रोत्साहन देगा। प्रस्तावित संग्रहालय में एक अनुस्थापन स्थल, स्मृति चिन्ह दुकान, वार्ता / भाषण और विचार-विमर्श आयोजित करने के लिए स्थान, सेमीनार हॉल, ऑडिटोरियम, कार्यशाला क्षेत्र, पुस्तकालय, दस्तावेज रखने के लिए कक्ष, प्रयोगशाला और अभिलेखागार क्षेत्र होगा।
संग्रहालय एक संस्थान होगा जहां आने वाले लोग प्रधानमंत्री कार्यालय, उसके उद्भव, भूमिका और केन्द्रीय स्तर पर शासन की भूमिका के साथ-साथ प्रत्येक प्रधानमंत्री के बारे में जानकारी प्राप्त कर सकेंगे। यह संग्रहालय भारत के युवाओँ और अन्य लोगों को आधुनिक श्रव-दृश्य टेक्नोलॉजी के जरिए जानकारी प्रदान करेगा। प्रस्तावित संग्रहालय का डिजाइन भारत का प्रतीक होगा जिसे उसके जाने-माने नेताओं द्वारा वर्षों में आकार प्रदान किया है।
स्वास्थ्य एवं परिवार कल्याण मंत्रालय
76वीं विश्व स्वास्थ्य सभा का आयोजन
केंद्रीय स्वास्थ्य मंत्री डॉ. मनसुख मंडाविया ने सदस्य देशों के साथ द्विपक्षीय बैठकें कीं
जमैका ने डिजिटल हेल्थ, फार्मास्यूटिकल्स और स्वास्थ्य प्रणाली को मजबूत करने में भारत की उपलब्धि की सराहना की: डॉ. मंडाविया
केंद्रीय स्वास्थ्य एवं परिवार कल्याण मंत्री डॉ मनसुख मंडाविया ने जिनेवा, स्विट्जरलैंड में 76वीं विश्व स्वास्थ्य सभा में सदस्य देशों के साथ विभिन्न द्विपक्षीय बैठकें कीं। द्विपक्षीय बैठकों से एक स्वस्थ कल की खोज में सहयोग के क्षेत्रों और साझा प्राथमिकताओं पर विचार करने का अवसर प्राप्त हुआ।
भारत की स्वास्थ्य प्राथमिकताओं की सराहना करते हुए, विश्व स्वास्थ्य संगठन के महानिदेशक डॉ. टेड्रोस घेब्रेयसस ने जी20 की अध्यक्षता में भारत की प्रगति के साथ-साथ डिजिटल हेल्थ और पारंपरिक चिकित्सा को आगे बढ़ाने के प्रयास की प्रशंसा की।
भारत के स्वास्थ्य लक्ष्यों के अनुरूप, संयुक्त राज्य अमेरिका के स्वास्थ्य सचिव, श्री ज़ेवियर बेसेरा के साथ विचार-विमर्श स्वास्थ्य सेवा और फार्मा क्षेत्रों में सहयोग के साथ-साथ वैश्विक स्वास्थ्य संरचना से संबंधित मुद्दों पर केंद्रित रहा।
स्वास्थ्य मंत्री डॉ. मनसुख मंडाविया संयुक्त राज्य अमेरिका के स्वास्थ्य और मानव सेवा सचिव श्री जेवियर बेसेरा से मुलाकात करते हुए
मालदीव के प्रतिनिधिमंडल ने कोविड-19 महामारी के दौरान वैक्सीन सहायता के लिए भारत की सहायता के लिए आभार व्यक्त किया और ड्रोन टेक्नॉलजी, रिसर्च और इनोवेशन रिसर्च, और स्वास्थ्य प्रणाली को मजबूत बनाने के क्षेत्रों में भारत के साथ सहयोग करने की इच्छा व्यक्त की।
स्वास्थ्य मंत्री डॉ. मनसुख मंडाविया मालदीव के स्वास्थ्य मंत्री श्री अहमद नसीम से मुलाकात करते हुए
केंद्रीय स्वास्थ्य मंत्री ने "एक पृथ्वी, एक परिवार, एक भविष्य" के भारत के जी20 अध्यक्षता दर्शन पर प्रकाश डालते हुए कहा, "जमैका ने डिजिटल हेल्थ, फार्मास्यूटिकल्स और स्वास्थ्य प्रणाली को मजबूत बनाने में भारत की उपलब्धि की सराहना की और स्वास्थ्य सेवा क्षेत्र में सहयोग को संस्थागत बनाने के लिए समझौता ज्ञापन पर हस्ताक्षर करने पर सहमति व्यक्त की।
जमैका के प्रतिनिधिमंडल ने डिजिटल हेल्थ, फार्मास्यूटिकल्स और स्वास्थ्य प्रणाली को मजबूत बनाने में भारत की उपलब्धि की सराहना की
ओमान के स्वास्थ्य मंत्री डॉ. हिलाल बिन अली बिन अल साबती ने भारत की जी20 स्वास्थ्य प्राथमिकताओं की सराहना की और फार्मास्यूटिकल्स, डिजिटल स्वास्थ्य, एक-दूसरे से फैलने वाले रोगों और डिजिटल हेल्थ में सहयोग को मजबूत करने पर सहमति व्यक्त की।
डॉ. मंडाविया ओमान के स्वास्थ्य मंत्री डॉ. हिलाल बिन अली बिन अल साबती से बातचीत करते हुए
केंद्रीय स्वास्थ्य मंत्री ने ब्राजील की स्वास्थ्य मंत्री सुश्री निसिया ट्रिनडे लीमा को आगामी जी20 अध्यक्ष पद पर बधाई दी और साथ ही स्वास्थ्य कार्यबल क्षमता निर्माण, रोग निगरानी, टीबी उन्मूलन, एएमआर, और पारंपरिक चिकित्सा से संबंधित भविष्य के प्रयासों में भाग लेने पर सहमति व्यक्त की।
स्वास्थ्य मंत्री ने ब्राजील की स्वास्थ्य मंत्री सुश्री निसिया ट्रिनडे लीमा को आगामी जी20 अध्यक्षता पर बधाई दी
डॉ. मंडाविया ने बांग्लादेश, ईरान, इनोवेटर्स, वेनेजुएला, अर्जेंटीना के स्वास्थ्य मंत्रियों के साथ द्विपक्षीय बैठकें भी कीं, स्वास्थ्य देखभाल प्रणालियों को मजबूत करने और रोग निगरानी के लिए क्षमता बढ़ाने, क्षय रोग के उन्मूलन, एंटी-माइक्रोबियल प्रतिरोध और अन्य डोमेन के बीच क्षमता निर्माण में सहयोग के क्षेत्रों की भी तलाश की।
गृह मंत्रालय
केन्द्रीय गृह मंत्री श्री अमित शाह ने प्रधानमंत्री श्री नरेन्द्र मोदी को उनके जन्मदिन पर शुभकामनाएँ दीं
“राष्ट्रसेवा और गरीब कल्याण के प्रति समर्पित देश के सर्वप्रिय नेता प्रधानमंत्री श्री नरेन्द्र मोदी को जन्मदिन की शुभकामनाएं”
“पीएममोदी के रूप में देश को एक ऐसा नेतृत्व मिला है जिसने लोक-कल्याणकारी नीतियों से वंचित वर्ग को विकास की मुख्यधारा से जोड़ा और एक मजबूत भारत की नींव रखी”
“दशकों से अपने अधिकारों से वंचित देश के गरीबों को घर, बिजली, बैंक खाता और शौचालय देना हो या उज्ज्वला योजना से गरीब माताओं के घर गैस पहुँचाकर उन्हें सम्मानपूर्ण जीवन देना हो, यह सिर्फ और सिर्फ पीएम नरेन्द्र मोदी के अटूट संकल्प और मजबूत इच्छाशक्ति से ही सम्भव हो पाया है”
“एक मजबूत, सुरक्षित, आत्मनिर्भर भारत के लिए अपने जीवन का क्षण-क्षण खपा देने वाले ऐसे महान नेता पीएम नरेन्द्र मोदी के नेतृत्व में माँ भारती की सेवा करने का अवसर मिलना बहुत ही सौभाग्य की बात है”
“मैं देश के करोड़ों लोगों के साथपीएम मोदी के उत्तम स्वास्थ्य व दीर्घायु की कामना करता हूँ”
केन्द्रीय गृह मंत्री श्री अमित शाह ने प्रधानमंत्री श्री नरेन्द्र मोदी को उनके जन्मदिन पर शुभकामनाएँ दी हैं। अपने ट्वीट्स में श्री अमित शाह ने कहा कि “राष्ट्रसेवा और गरीब कल्याण के प्रति समर्पित देश के सर्वप्रिय नेता प्रधानमंत्री श्री नरेन्द्र मोदी को जन्मदिन की शुभकामनाएं। मोदी जी के रूप में देश को एक ऐसा नेतृत्व मिला है जिसने लोक-कल्याणकारी नीतियों से वंचित वर्ग को विकास की मुख्यधारा से जोड़ा और एक मजबूत भारत की नींव रखी”।
केन्द्रीय गृह मंत्री ने कहा कि “दशकों से अपने अधिकारों से वंचित देश के गरीबों को घर, बिजली, बैंक खाता और शौचालय देना हो या उज्ज्वला योजना से गरीब माताओं के घर गैस पहुँचाकर उन्हें सम्मानपूर्ण जीवन देना हो, यह सिर्फ और सिर्फ प्रधानमंत्री श्री नरेन्द्र मोदी जी के अटूट संकल्प और मजबूत इच्छाशक्ति से ही सम्भव हो पाया है”।
श्री अमित शाह ने यह भीकहा कि “एक मजबूत, सुरक्षित, आत्मनिर्भर भारत के लिए अपने जीवन का क्षण-क्षण खपा देने वाले ऐसे महान नेता श्री नरेन्द्र मोदी जी के नेतृत्व में माँ भारती की सेवा करने का अवसर मिलना बहुत ही सौभाग्य की बात है। मैं देश के करोड़ों लोगों के साथ मोदी जी के उत्तम स्वास्थ्य और दीर्घायु की कामना करता हूँ”।
स्वास्थ्य एवं परिवार कल्याण मंत्रालय
कोविड-19 अपडेट
नए मामलों में से 76 प्रतिशत मामले 10 राज्यों/केन्द्र शासित प्रदेशों में
देश में पिछले 24 घंटों में कोविड-19 के 86,961 नए मामले सामने आए हैं। पुष्टि वाले नए मामलों में से 76 प्रतिशत मामले 10 राज्यों/केन्द्र शासित प्रदेशों से सामने आए हैं।
अकेले महाराष्ट्र में 20,000 से अधिक मामले सामने आए हैं और आंध्र प्रदेश में 8,000 से अधिक मामले सामने आए हैं।
कोविड-19 के कारण पिछले 24 घंटों में 1,130 लोगों की मौत हुई है। पिछले 24 घंटों में कोविड के कारण 10 राज्यों/केन्द्र शासित प्रदेशों में 86 प्रतिशत मौतें हुई हैं।
महाराष्ट्र में 455 लोगों की मौत हुई है जबकि कर्नाटक और उत्तर प्रदेश में क्रमश: 101 और 94 लोगों की मौत हुई हैं।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केंद्रशासित प्रदेशों को टीके की 42.15 करोड़ से अधिक खुराक प्रदान की गईं
राज्यों/केंद्रशासित प्रदेशों और निजी अस्पतालों के पास अब भी टीके की 2.11 करोड़ से अधिक खुराक उपलब्ध हैं, जिनका अभी इस्तेमाल किया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
|
|
टीके की खुराक
|
|
20 जुलाई, 2021
|
|
आपूर्ति
|
|
42,15,43,730
|
|
प्रक्रिया प्रगति में
|
|
71,40,000
|
|
खपत
|
|
40,03,50,489
|
|
शेष खुराक उपलब्ध
|
|
2,11,93,241
भारत सरकार ने अब तक राज्यों/केंद्रशासित प्रदेशों को कोविड टीके की 42.15 करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 71,40,000 खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें अपव्यय सहित कुल 40,03,50,489 खुराक की खपत हुई है।
राज्यों/केंद्रशासित प्रदेशों और निजी अस्पतालों के पास अब भी टीके की 2.11 करोड़ से अधिक  खुराक उपलब्ध हैं जो बची हुई हैं, जिनका अभी इस्तेमाल किया जाना है।
रक्षा मंत्रालय
राष्ट्रीय एकता यात्रा पर निकले पूर्वोत्तर राज्यों के छात्रों ने वीसीओएएस से मुलाकात की
(राष्ट्रीय एकता यात्रा पर निकले अरुणाचल प्रदेश, असम, मेघालय, मणिपुर, नागालैंड, मिजोरम और त्रिपुरा राज्यों के विभिन्न आयु वर्ग के 26 छात्रों और 7 शिक्षकों के एक समूह ने 06 दिसंबर 2018 को दिल्ली का भ्रमण किया और वाइस चीफ ऑफ द आर्मी स्टाफ लेफ्टिनेंट जनरल देवराज अंबू से बातचीत की। वाइस चीफ ऑफ द आर्मी स्टाफ ने उन्हें कड़ी मेहनत करने और राष्ट्र निर्माण की प्रक्रिया में सक्रिय योगदान करने के लिए प्रेरित किया। उन्होंने उन्हें भारतीय सशस्त्र बलों में शामिल होने और राष्ट्र की सेवा करने के लिए प्रोत्साहित भी किया।
राष्ट्रीय एकता यात्रा जम्मू-कश्मीर और पूर्वोत्तर राज्यों के युवाओं के लिए एक शैक्षिक एवं प्रेरक यात्रा है। इसका उद्देश्य उन्हें देश की समृद्ध विरासत के साथ-साथ मौजूदा विकास एवं उद्योग संबंधी विभिन्न कार्यों के बारे में एक अंतर्दृष्टि प्रदान करना है। यह पहल उनके लिए करियर के विभिन्न विकल्पों को उजागर करेगी और उन्हें प्रसिद्ध हस्तियों से बातचीत करने में समर्थ बनाएगी।
वित्त मंत्रालय
वित्त मंत्री ने मंत्रालय के अधिकारियों को स्वच्छता की शपथ दिलाई, जीवन के सभी क्षेत्रों से एकल उपयोग प्लास्टिक को समाप्त करने का संकल्प व्यक्त किया
(केन्द्रीय वित्त और कॉरपोरेट कार्य मंत्री श्रीमती निर्मला सीतारमण ने आज वित्त मंत्रालय के अधिकारियों को स्वच्छता की शपथ दिलाई। उन्होंने एकल उपयोग प्लास्टिक को समाप्त करने के सरकार और वित्त मंत्रालय के कर्मचारियों के संकल्प को दोहराया।
11 सितम्बर से 2 अक्टूबर, 2019 तक स्वच्छता ही सेवा अभियान 2019 वित्त मंत्रालय द्वारा आयोजित किया गया। इसका विषय था-जागरूकता पैदा करना और भारत को एकल उपयोग प्लास्टिक से मुक्त बनाना।
माननीय प्रधानमंत्री ने 15 अगस्त, 2019 को स्वतंत्रता दिवस के अवसर पर अपने संबोधन में महात्मा गांधी की 150वीं जयंती 2 अक्टूबर, 2019 से एकल उपयोग प्लास्टिक से भारत को मुक्त करने के अभियान का आह्वान किया था। उन्होंने 27 सितम्बर, 2019 को संयुक्त राष्ट्र महासभा को संबोधित करते हुए भी अपने संकल्प को दोहराया था।
समारोह में वित्त सचिव और सचिव  श्री राजीव कुमार ने वित्त मंत्रालय के विभागों द्वारा एकल उपयोग प्लास्टिक को समाप्त करने की दिशा में उठाये गये कदमों की जानकारी दी। इनमें निम्नलिखित कदम प्रमुख हैं :-
· अधिकारियों को दिये जाने वाले तथा बैठकों में उपयोग में आने वाले प्लास्टिक की पानी की बोतल को शीशे की बोतलों से बदलना और गिलास से बदलना।
· प्लास्टिक के फोल्डरों के स्थान पर पुन:चक्रित करने योग्य कागज के फोल्डरों तथा अन्य पर्यावरण अनुकूल और स्वभाविक रूप से नष्ट होने वाली सामग्रियों से बदलना।
· नष्ट किये जाने योग्य प्लास्टिक कपों/प्लेटों के इस्तेमाल को कम करना।
· अधिकारियों और कर्मचारियों में जागरूकता पैदा करना और पोस्टरों के माध्यम से प्लास्टिक के नकारात्मक प्रभावों को बताना और पर्यावरण अनुकूल और स्वभाविक रूप से नष्ट होने वाली सामग्रियों के बारे में जागरूकता पैदा करना।
भारत ने कोविड-19 के खिलाफ अपनी जंग में बहुत से महत्वपूर्ण मील के पत्थर पार कर लिए हैं।
करीब तीन महीनों के बाद पहली बार पिछले 24 घंटों में नए पुष्ट मामलों की संख्या 50,000 से कम  हो गई है। 28 जुलाई को नए मामले 47,703 थे।
प्रतिदिन बड़ी संख्या में कोविड रोगियों के ठीक होने से और मृत्युदर में भी लगातार गिरावट आने से भारत का सक्रिय मामलों में गिरावट दर्ज करने का रूख जारी है।
एक अन्य उपलब्धि, सक्रिय मामलों की संख्या में 10 प्रतिशत से ज्यादा की गिरावट आना है। आज की तिथि पर देश में कुल सक्रिय मामलों की संख्या 7.5 लाख से कम  है जो कुल मामलों का 9.85 प्रतिशत है।
केंद्र की समन्वित और देशभर में तेजी से जांच कराने, तुरंत और प्रभावी निगरानी एवं ट्रेकिंग, तत्काल अस्पताल में भर्ती कराने और केंद्र सरकार द्वारा जारी स्टैण्डर्ड ट्रीटमेंट प्रोटोकॉल की रणनीति और उस पर राज्यों और केंद्र शासित प्रदेशों द्वारा की गई तत्काल एवं प्रभावी कार्रवाई के कारण ही यह संभव हो सका है। यह सफलता देश के सभी हिस्सों के डॉक्टरों, परा चिकित्सकों, अग्रिम पंक्ति के कार्यकर्ताओं तथा अन्य सभी कोविड-19 योद्धाओं द्वारा की गई नि:स्वार्थ सेवा और प्रतिबद्धता के चलते प्राप्त हुई है।
सक्रिय मामलों में गिरावट के अलावा ठीक होने वाले रोगियों की संख्या में जबरदस्त बढ़ोतरी हुई। ठीक होने वाले रोगियों की संख्या 67 लाख को पार कर गई है । सक्रिय मामलों और ठीक होने वाले मामलों के बीच भी अंतर लगातार बढ़ रहा है और यह बढ़कर आज की तिथि में 59,84,790 हो गया है।
पिछले 24 घंटों में 69,720 रोगियों को ठीक होने  के बाद अस्पताल से छुट्टी दी जा चुकी है। राष्ट्रीय रिकवरी दर बढ़कर 88.63 प्रतिशत हो गई है।
ठीक हुए नए रोगियों में से 78 प्रतिशत मामले 10 राज्यों और केंद्र शासित प्रदेशों के हैं।
महाराष्ट्र इसमें सबसे आगे है जहां प्रतिदिन 15000 से ज्यादा रोगी ठीक हो रहे हैं। इसके बाद कर्नाटक का स्थान है, जहां प्रतिदिन 8000 से ज्यादा रोगी ठीक हो रहे हैं।
75 प्रतिशत नए पुष्ट मामले 10 राज्यों और केंद्र शासित प्रदेशों से हैं। महाराष्ट्र, कर्नाटक और केरल में 5000 से ज्यादा नए पुष्ट मामले सामने आए है।
पिछले 24 घंटों में 587 मामलों में रोगियों की मौत हुई हैं। इनमें से करीब 81 प्रतिशत इन 10 राज्यों और केंद्र शासित प्रदेशों से हैं। लगातार दूसरे दिन मौत के मामले 600 से नीचे रहें।
महाराष्ट्र में एक दिन में सबसे ज्यादा मौतें  हुई हैं।
दुनियाभर में भारत वह अकेला देश है, जहां सबसे ज्यादा रोगी ठीक हुए हैं और जहां सबसे कम मौतें हुई हैं। आज यह आंकड़ा 1.52 प्रतिशत है। इसके नतीजे में, सक्रिय मामलों की संख्या में लगातार गिरावट आ रही है।
प्रधानमंत्री कार्यालय
किंगडम ऑफ डेनमार्क की प्रधानमंत्री की यात्रा के दौरान आदान-प्रदान किए गए समझौता ज्ञापनों/करारों की सूची
|
|
क्र.सं.
|
|
समझौता ज्ञापन/करार का नाम
|
|
आदान-प्रदान में शामिल भारतीय पक्ष
|
|
आदान-प्रदान में शामिल डेनिश पक्ष
|
|
1
|
|
वैज्ञानिक तथा औद्योगिक अनुसंधान परिषद- राष्ट्रीय भूभौतिकीय अनुसंधान संस्थान, हैदराबाद; आरहूस विश्वविद्यालय, डेनमार्क और जियोलाजिकल सर्वे ऑफ डेनमार्क एंड ग्रीनलैंड के बीच भूजल संसाधनों और एक्वीफर्स के मानचित्रण से संबंधित समझौता ज्ञापन।
|
|
डॉ. वी.एम. तिवारी, निदेशक
सीएसआईआर-राष्ट्रीय भूभौतिकीय अनुसंधान संस्थान
उप्पल रोड,
हैदराबाद 
|
|
राजदूत फ्रेडी स्वेन
|
|
2
|
|
वैज्ञानिक तथा औद्योगिक अनुसंधान परिषद और डेनिश पेटेंट एवं ट्रेडमार्क कार्यालय के बीच पारंपरिक ज्ञान डिजिटल लाइब्रेरी पहुंच समझौता।
|
|
डॉ. विश्वजननी जे सत्तीगेरी
प्रमुख, सीएसआईआर-पारंपरिक ज्ञान डिजिटल लाइब्रेरी यूनिट
14, सत्संग विहार मार्ग, नई दिल्ली
|
|
राजदूत फ्रेडी स्वेन
|
|
3
|
|
संभावित अनुप्रयोगों के साथ उष्णकटिबंधीय जलवायु के लिए प्राकृतिक प्रशीतकों  के लिए उत्कृष्टता केंद्र स्थापित करने के लिए भारतीय विज्ञान संस्थान, बंगलुरु और डैनफॉस इंडस्ट्रीज प्राइवेट लिमिटेड के बीच समझौता ज्ञापन।
|
|
प्रो. गोविंदन रंगराजन निदेशक
भारतीय विज्ञान संस्थान
बंगलुरु
|
|
श्री रविचंद्रन पुरुषोत्तमन,
अध्यक्ष, डैनफॉस इंडिया
|
|
4
|
|
कौशल विकास एवं उद्यमिता मंत्रालय, भारत गणराज्य की सरकार और किंगडम ऑफ डेनमार्क की सरकार के बीच संयुक्त आशय-पत्र।
|
|
श्री राजेश अग्रवाल
सचिव,
कौशल विकास एवं उद्यमिता मंत्रालय
|
|
राजदूत फ्रेडी स्वेन
|
|
|
|
|
|
|
|
उपरोक्त के अलावा, निम्नलिखित वाणिज्यिक समझौतों की भी घोषणा की गई है: -
|
|
A.
|
|
हाइड्रोजन इलेक्ट्रोलाइज़र के विकास और उसके बाद भारत में हाइड्रोजन इलेक्ट्रोलाइज़र के उत्पादन तथा तैनाती से संबंधित रिलायंस इंडस्ट्रीज लिमिटेड और स्टिस्डल फ्यूल टेक्नोलॉजीज के बीच समझौता ज्ञापन।
|
|
B.
|
|
डेनमार्क में 'सततता संबंधी समाधानों के लिए उत्कृष्टता केंद्र' स्थापित करने के लिए इंफोसिस टेक्नोलॉजीज और आरहूस विश्वविद्यालय के बीच समझौता ज्ञापन।
|
|
C.
|
|
समाधान से संबंधित ज्ञान-साझाकरण को बढ़ावा देने और अर्थव्यवस्था के हरित बदलावों से जुड़े अनुसंधान को प्रोत्साहित करने के लिए रणनीतिक सहयोग से संबंधित ‘ऑब्जर्वर रिसर्च फाउंडेशन’ और ‘स्टेट ऑफ ग्रीन’ के बीच समझौता ज्ञापन।
वस्त्र मंत्रालय
केंद्रीय मंत्री श्री पीयूष गोयल ने वस्त्र मंत्रालय का कार्यभार संभाला
श्रीमती दर्शना विक्रम जरदोश ने भी वस्त्र राज्य मंत्री के रूप में कार्यभार संभाला
केंद्रीय वाणिज्य एवं उद्योग, उपभोक्ता मामले और खाद्य एवं सार्वजनिक वितरण मंत्री श्री पीयूष गोयल ने आज केंद्रीय महिला एवं बाल विकास मंत्री श्रीमती स्मृति जूबिन इरानी से वस्त्र मंत्रालय का कार्यभार संभाला। श्रीमती दर्शना विक्रम जरदोश ने भी वस्त्र राज्य मंत्री के रूप में कार्यभार संभाला।
कार्यभार संभालने के बाद मीडिया को संबोधित करते हुए श्री पीयूष गोयल ने उन्हें यह अवसर देने के लिए प्रधानमंत्री श्री नरेन्द्र मोदी को धन्यवाद दिया। श्री गोयल ने अपनी पूर्ववर्ती स्मृति जूबिन इरानी की प्रशंसा करते हुए कहा कि उन्होंने अपने कार्यकाल के दौरान कपड़ा मंत्रालय में कई अच्छे काम किये हैं जिसके परिणामस्वरूप, हाल के वर्षों में इसका कामकाज कई गुना बढ़ गया है। माननीय मंत्री ने कहा कि प्रधानमंत्री श्री नरेन्द्र मोदी चाहते हैं कि यह सेक्टर मजबूत हो और अर्थव्यवस्था के लिए और भी बड़ा सहारा बने। उन्होंने आगे कहा कि प्रधानमंत्री वाणिज्य एवं उद्योग और कपड़ा सेक्टर के बीच तालमेल के बारे में सोचते हैं, और शायद यही कारण है कि उन्हें इस मंत्रालय का प्रभार भी दिया गया है।
श्री गोयल ने कहा कि टेक्सटाइल रोजगार के लिए एक बड़ा सेक्टर है इसलिए यह एक बड़ा अवसर है कि इसके जरिये सरकार सेक्टर में कार्यरत सभी लोगों, विशेषकर महिलाओं की आय को एक बड़ा सहारा देने का प्रयास करेगी। उन्होंने यह भी कहा कि वह यह सुनिश्चित करेंगे कि इस क्षेत्र में और सुधार किया जा सके और निर्यात को बढ़ाया जा सके। माननीय मंत्री ने भरोसा जताया है कि इस सेक्टर में बड़ा विकास होगा।
श्री गोयल ने आगे कहा कि सरकार ब्रांड इंडिया और भारतीय टेक्सटाइल को बढ़ावा देना चाहती है, वहीं भारतीय टेक्सटाइल जिसने पहले भी ब्रांड इंडिया को स्थापित करने में महत्वपूर्ण भूमिका निभायी है, आगे भी एक महत्वपूर्ण भूमिका निभायेगी। माननीय मंत्री ने राज्य मंत्री श्रीमती दर्शना विक्रम जरदोश का भी स्वागत किया, और कहा कि वे काफी मददगार होंगी और इस क्षेत्र के विकास में मदद करेंगी।
एमओएस, श्रीमती दर्शना विक्रम जरदोश ने मीडिया से बात करते हुए कहा कि प्रधानमंत्री श्री नरेन्द्र मोदी ने उन्हें यह बड़ा मौका दिया है और वह प्रधानमंत्री के नेतृत्व में और कैबिनेट मंत्री श्री पीयूष गोयल के मार्गदर्शन में कपड़ा क्षेत्र के विकास के लिये और उसे और बढ़ावा देने के लिये काम करेंगी और इसे 'मेक इन इंडिया' के लिये अहम सेक्टर बनायेंगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 199.71 करोड़ टीके लगाए जा चुके हैं
भारत में सक्रिय मरीजों की संख्या 1,40,760 है
सक्रिय मामलों की दर 0.32 प्रतिशत है
स्वस्थ होने की वर्तमान दर 98.48 प्रतिशत है
बीते चौबीस घंटों में 18,301 लोग स्वस्थ हुए,अब तक स्वस्थ हुए कुल लोगों की संख्या 4,30,63,651 है
पिछले 24 घंटों में 20,044 नए मामले सामने आए
दैनिक सक्रिय मामलों की दर 4.80 प्रतिशत है
साप्ताहिक सक्रिय मामलों की दर 4.40 प्रतिशत है
अब तक 86.90 करोड़ जांच की जा चुकी हैं,बीते चौबीस घंटों में 4,17,895 जांच की गई
प्रधानमंत्री कार्यालय
प्रधानमंत्री ने संत कबीर दास जी को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने संत कबीर दास जी की उनकी जयंती पर उन्हें श्रद्धांजलि दी है।
प्रधानमंत्री ने कहा कि संत कबीर दास जी ने न केवल सामाजिक बुराइयों के खिलाफ लड़ाई लड़ी बल्कि दुनिया को मानवता और प्रेम का पाठ पढ़ाया।उन्होंने जो मार्ग दिखाया, वह पीढ़ियों को भाईचारे और सद्भाव के पथ पर आगे बढ़ने के लिए प्रेरित करता रहेगा।
प्रधानमंत्री ने कुछ साल पहले संत कबीर दास की निर्वाण स्थली, मगहर की अपनी यात्रा की तस्वीरें भी साझा कीं।
एमजी/एएम/जेके/डीसी
(